Sunnmøre husmorskole

Sunnmøre husmorskule ble opprinnelig opprettet under navnet Lyngvin husmorskole i 1920 og ble plassert på Linge i Norddal. Husmorskolen flyttet fra Linge til Ørskog i 1935 etter at leieavtalen på Linge hadde utløpt. Fylkeskommunen tok i 1937 over drifta av husmorskolene i fylket. I 1966-67 slutta husmorskolene å eksistere, nye retningslinjer kom og de tidligere husmorskolene skiftet navn til fagskoler i husstell. Fra og med 1979 endra skolen navn til Ørskog videregående skole.

Den første tiden (1921-1940) 
Sunnmøre frilynde ungdomssamlag hadde allerede i 1910 oppretta en husmorskole på Søre Sunnmøre og i 1918 begynte de å arbeide med en lignende skole også for Nordre Sunnmøre. Ungdomssamskipnaden fikk mange tilbud fra flere kommuner i området da det kom til plassering av skolen, men valget falt på Linge i Norddal i 1920. Leieavtalen ble inngått med L. P. Linge i Valldal om leie av gården Linge (gårdsnummer 1, bruksnummer 7) til skolebruk i 20 år, regnet fra 14. april 1921. Leiesummen for gården var 1500,- året, i tillegg til en årlig husleie på kr. 1000,- de første 5 årene, 900,- for de neste 5 årene og 800,- for resten av perioden.

Undervisning 
Den første husmorundervisningen begynte i 1921 og var i form av et 5-måneders kurs. Totalt var det 17 elever var oppmeldt på dette kurset.

Sunnmøre frilynde ungdomssamlag var skoleeier fram til 1950, da fylkeskommunen også tok over eierskapet til skolen. Selve driften av skolevirksomheten var overført til fylkeskommunen i 1937.

Arkivet 
Arkivet etter Sunnmøre husmorskole er i dag en del av Møre og Romsdal fylkeskommunes arkiv som er deponert hos Interkommunalt arkiv for Møre og Romsdal. Arkivet inneholder komplette møtebøker for perioden da skolen var under privat eier (1921-1950), det inneholder også saksarkiv, karakterprotokoller, fagplaner, inventarlister og mye mer. Dagbøkene til skolen er spesielt interessante da de gir et innblikk i skolens virke i perioden 1922-1991. Arkivet inneholder også foto. Arkivet ble ordnet av Dan André Fiskum Velle, rådgiver hos Interkommunalt arkiv for Møre og Romsdal.

Referanser

Litteratur 
 Frå Lyngvin husmorskule til Ørskog vidaregåande skule 1921-1996. Sjøholt: Ørskog vidareåande skule. 1996.
 Grøvik, Ivar. 1971. Frå Lyngvin til Sunnmøre Husmorskole 1921-1971. Ålesund: Sunnmøre Husmorskule/Møre og Romsdal fylke. 
 Hasle, Eivind. 2013. Fagfolk for framtida - Historia om Borgund vidaregåande skole. Ålesund: Møre og Romsdal Fylkeskommune.
 Stølen, Anders. 1986. Skole for nye slekter. Molde: Møre og Romsdal fylkeskommune.

Tidligere utdanningsinstitusjoner i Møre og Romsdal
Norddal
Ørskog
Skoler i Fjord